Nr. L 54/28 De Europæiske Fællesskabers Tidende 25. 2. 94 RÅDETS BESLUTNING af 21. februar 1994 om de minimumsbetingelser med hensyn til struktur og udstyr, der skal opfyldes af visse små virksomheder, som varetager distributionen af fiskerivarer i Grækenland (94/117/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 14, under henvisning til forslag fra Kommissionen, og ud fra følgende betragtninger : Visse øer og kystområder i Grækenland kan have særlige forsyningsvanskeligheder på grund af deres afsondrede beliggenhed ; på disse øer og i disse områder i Grækenland findes der små fiskerøgerier og -salterier, som spiller en afgørende rolle for forsyningen af det lokale marked i det område, hvori de er beliggende ; for at hindre, at disse små virksomheder forsvinder, er det nødvendigt at fastsætte en række minimumsbetingelser med hensyn til struktur og udstyr, som er mere lempelige end de betingelser, der er anført i direktiv 91/493/EØF, indtil de særlige vanskeligheder på de pågældende øer og i de pågældende områder er afhjulpet ; for at hindre konkurrenceforvridninger i Fællesskabet er det nødvendigt at kæde disse minimumsbetingelser sammen med begrænsninger med hensyn til virksomhe- dens produktion og det område, inden for hvilket varerne afsættes ; de fiskerivarer, der produceres af disse små virksomheder, bør forbeholdes det lokale marked og bør ikke forsynes med det identifikationsmærke, som er fastsat i artikel 3, stk. 1, litra f), i direktiv 91/493/EØF — VEDTAGET FØLGENDE BESLUTNING : Artikel 1 Denne beslutning finder anvendelse på visse virksomhe- der, der udelukkende er beskæftiget med røgning og salt- ()) EFT nr. L 268 af 24. 9. 1991, s. 15. ning af fiskerivarer på øer eller visse kystområder i Grækenland, som er underlagt særligt vanskelige forsy- ningsvilkår. | Artikel 2 De i artikel 1 omhandlede virksomheder skal overholde de minimumskrav med hensyn til struktur og udstyr, som er fastsat i bilaget. Årtikel 3 De græske myndigheder drager omsorg for, at de i bilaget nævnte minimumsbestemmelser kun anvendes for de i artikel 1 omhandlede virksomheder på følgende betingel- ser : — virksomhedens årlige produktion af saltede eller røgede fiskerivarer må ikke overstige 36 tons — varerne må kun afsættes på den ø, hvor virksomheden er beliggende, eller inden for en radius af højst 50 km omkring virksomheden — varerne må ikke forsynes med det identifikations- mærke, der er fastsat i artikel 3, stk. 1, litra f), i direktiv 91/493/EØF, men forsynes med et nationalt mærke, som gør det muligt for den kompetente myndighed at kontrollere varernes afsætning. Artikel 4 Denne beslutning har virkning fra dagen for offentliggø- relsen i De Europæiske Fællesskabers Tidende. Den anvendes fra den 1. januar 1993. Artikel 5 Denne beslutning er rettet til medlemsstaterne. Udfærdiget i Bruxelles, den 21. februar 1994. På Rådets vegne G. MORAITIS Formand